กฎหมาย Dodd-Frank กับเฟด
ทันทีที่เอฟบีไอ ออกมารับรองความชอบธรรมในการชิงตำแหน่งประธานาธิบดีของนางฮิลลารี คลินตันในสองวันก่อนเลือกตั้ง ก็เป็นข่าวร้ายชนิดที่นายโดนัลด์ ทรัมป์ ที่คาดว่าประเด็นเรื่อง เอฟบีไอจะเป็น “จุดตาย” ของนางคลินตัน กลับตัวไม่ทัน โอกาสแพ้ราบคาบเกิดขึ้นทันที
8 พ.ย. 2559

พลวัต 2016 : วิษณุ โชลิตกุล
 
ทันทีที่เอฟบีไอ ออกมารับรองความชอบธรรมในการชิงตำแหน่งประธานาธิบดีของนางฮิลลารี คลินตันในสองวันก่อนเลือกตั้ง ก็เป็นข่าวร้ายชนิดที่นายโดนัลด์ ทรัมป์ ที่คาดว่าประเด็นเรื่อง เอฟบีไอจะเป็น “จุดตาย” ของนางคลินตัน กลับตัวไม่ทัน โอกาสแพ้ราบคาบเกิดขึ้นทันที
เสียงขานรับในเชิงบวกหลักจากลางแพ้ของนายทรัมป์ปรากฏชัดเจน จากการที่ดัชนีตลาดหุ้นทั่วโลกวานนี้ รวมทั้งราคาน้ำมัน เป็นการแสดงความต้อนรับต่อชัยชนะล่วงหน้าของนางคลินตัน ที่มีโอกาสสร้างประวัติศาสตร์เป็นประธานาธิบดีหญิงคนแรกของสหรัฐ
เหตุผลที่ตลาดหุ้นวอลล์สตรีท พากันพึงพอใจกับความพ่ายแพ้ของนายทรัมป์ อยู่ที่ว่า หนึ่งในนโยบายหาเสียงของเขา คือ การยกเลิกกฎหมาย Dodd-Frank ด้วยข้ออ้างว่า ทำให้ธนาคารพาณิชย์ปล่อยสินเชื่อยากขึ้นมาก ส่งผลต่อการจ้างงาน ซึ่งนโยบายดังกล่าวเท่ากับการย้อนรอยแนวทางกำกับดูแลของหน่วยงานรัฐต่อสถาบันการเงินก่อนช่วงเกิดวิกฤตซับไพรม์ ค.ศ. 2008
นโยบายยกเลิกกฎหมายดังกล่าว แม้จะไม่ใช่เรื่องที่ทำได้ง่าย แต่ก็เป็นสิ่งที่ทำให้เกิดความกังวลในตลาดเงินและตลาดทุนในสหรัฐรวมทั้งของโลกอย่างมาก เพราะนโยบายดังกล่าว มีเป้าหมายของทรัมป์ เน้นช่วยให้ผู้บริหารธนาคารและสถาบันการเงินทำงานสบายขึ้น แต่ช่วยการจ้างงานทีหลัง โดยทำการลดอำนาจหน่วยงานกำกับดูแลสถาบันการเงินลง และลดการปกป้องผู้บริโภค
การพ่ายแพ้ของนายทรัมป์ จะทำให้กฎหมาย Dodd-Frank มีผลบังคับใช้ต่อไปเพื่อปฏิรูประบบและโครงสร้างตลาดเงินและตลาดทุนของสหรัฐและของโลกอย่างมีนัยสำคัญต่อไป
กฎหมายดังกล่าว เป็นกฎหมายที่เกิดขึ้นมาจากนักการเมืองในรัฐสภาของพรรคเดโมแครต 2 คน ตามชื่อกฎหมายเป็นคนเริ่มต้น และได้รับการสนับสนุนจากนักการเมืองพรรครีพับลิกันบางส่วนนำโดยวุฒิสมาชิก ริชาร์ด เชลบี้ ไม่ได้นำเสนอโดยทำเนียบขาว
แรกสุดที่มีการร่างกฎหมายเสนอต่อรัฐสภา ประธานาธิบดี บารัค โอบามา พยายามขัดขวางสุดฤทธิ์ เพราะกฎหมายฉบับนี้ นอกจากจะไปลดอำนาจของหน่วยงานสำคัญไม่ว่าจะเป็นเฟด หรือสำนักงาน SEC และสำนักงานกำกับสินค้าโภคภัณฑ์ (CFTC) ของสหรัฐ ให้ต้องทำงานร่วมกัน และประสานกับหน่วยงานภาครัฐอื่นๆ และผู้ประกอบการในอุตสาหกรรมการเงิน เพื่อให้การกำกับดูแลมีลักษณะเป็นองค์รวม โดยขยายขอบเขตอำนาจไปยังสถาบันการเงินที่เดิมไม่ได้อยู่ในการกำกับด้วย เช่น เฮดจ์ฟันด์ บริษัทประกันชีวิต ธุรกรรมด้าน Credit Default Swap และอนุพันธ์ในตลาดโอทีซี ที่ต้องชำระราคาผ่านสำนักหักบัญชี (Clearing House) ทำนองเดียวกันกับโมเดลญี่ปุ่น
การต่อสู้ระหว่างทำเนียบขาวและรัฐสภายืดเยื้อหลายปี ต้องรอกระทั่งประกาศใช้เป็นกฎหมายที่มีผลบังคับใช้ตั้งแต่วันที่  21 กรกฎาคม ค.ศ.2010 เพื่อป้องกันและบรรเทาการเกิดวิกฤตการณ์ทางการเงินในอนาคต  
6 ปีของกฎหมายดังกล่าว กฎหมาย Dodd Frank ได้มีส่วนในการปฏิรูปโครงสร้างและการกำกับดูแลสถาบันการเงินที่ดีขึ้นชัดเจน แต่ยังเหลือที่ยังไม่ได้ทำอีกมากมาย เพราะเนื้อหาของกฎหมายนี้มีความยาวมากที่สุดถึง 848 หน้า และครอบคลุมเนื้อหาถึง 8 ประเด็น ได้แก่
เรื่องที่สำคัญ และยังไม่ได้กระทำคือ เรื่องในข้อสุดท้ายนั่นเอง เพราะมาตรการของกฎหมายนี้ จะทำให้บทบาทของเฟดลดลงไปเท่ากับหน่วยงานอื่นๆ ไม่ทรงอิทธิพลเท่าเดิมอีกต่อไป
สิ่งที่ต้องติดตามต่อไปคือ หากกฎหมายนี้ยังมีผลบังคับใช้ต่อไป โดยไม่มีคนอย่างนายทรัมป์มาสั่งยกเลิกแล้ว จะเกิดอะไรขึ้นกับบทบาทของเฟด ซึ่งถือเป็นประเด็นคำถามที่ท้าทายพอสมควร